钦定古今图书集成/理学汇编/学行典/第275卷 > 《秋晚铜山道中宿隐者》鲍溶
## 钦定古今图书集成/理学汇编/学行典/第275卷 > 《秋晚铜山道中宿隐者》鲍溶

我乡山川遥，秋晚空景促。天明共云散，日落依鸟宿。
主人逃名子，鹤发卧空谷。野言得真风，山貌宜古服。
喜于无声地，暂傲羲皇俗。秋窗照疏萤，寒犬吠落木。
朝隐留此处，一点天边宿。今忆见此时，添悲览止足。
迟迟清夜昼，幽路出深竹。笑谢万户侯，余将耻干禄。